Na osnovu člana 4. Pravilnika o utvrđivanju uslova i postupka za ostvarivanje prava učešća građana u dodjeli plastenika sa dodatnom opremom i rasadnim materijalom za plastenik na području Općine Stari Grad Sarajevo, broj: 01-04-4-412/23 od 06.02.2023. godine, Općinski načelnik Općine Stari Grad Sarajevo, putem Službe za privredu, objavljuje:

**JAVNI POZIV**

**za podnošenje prijava za dodjelu plastenika površine 50 m2 i 30 m2 sa dodatnom opremom i rasadnim materijalom za plastenik** (presadnice paradajza i paprike)

**I PREDMET JAVNOG POZIVA**

Predmet Javnog poziva je dodjela plastenika površine 50 m2 i 30 m2sa dodatnom opremom i rasadnim materijalom za plastenik (presadnice paradajza i paprike) u cilju stimulacije poljoprivredne proizvodnje na području Općine Stari Grad Sarajevo u projektu "Proizvodnja u plastenicima" (u daljem tekstu Projekat).

**II PRAVO UČEŠĆA I USLOVI ZA OSTVARIVANJE PRAVA NA DODJELU**

**PLASTENIKA POVRŠINE 50m2** **i 30 m2 SA DODATNOM OPREMOM I**

**RASADNIM MATERIJALOM ZA PLASTENIK**

Pravo na učešće u Projektu imaju svi zainteresovani građani - fizička lica koja ispunjavaju uslove propisane Pravilnikom, koji imaju mjesto prebivališta i zemljište na području općine Stari Grad Sarajevo.

Izuzetno, pravo na učešće u Projektu mogu ostvariti i lica čije zemljište nije na području općine Stari Grad Sarajevo, pod uslovom da imaju prebivalište na području općine, te da se radi o licima nižeg porodičnog standarda.

Uslov za ostvarivanje prava učešća je da kandidati kao podnosioci zahtjeva moraju biti zakonski korisnici (vlasnik, posjednik, nosilac prava korištenja i dr.) minimum 50 m2 poljoprivrednog zemljišta pogodnog za plasteničku proizvodnju za plastenike površine 30 m2 te minimum 100 m2 poljoprivrednog zemljišta pogodnog za plasteničku proizvodnjuza plastenike površine 50 m2.

Pogodnost zemljišta za plasteničku proizvodnju, utvrđuje Komisija za dodjelu plastenika sa rasadnim materijalom (u daljem tekstu Komisija) na licu mjesta.

Ukoliko su kandidati zakonski korisnici poljoprivrednog zemljišta pogodnog za plasteničku proizvodnju po osnovu zaključenog ugovora o zakupu istog ili nekog drugog pravnog osnova privremenog karaktera, vrijeme trajanja pravnog osnova za korištenje navedenog zemljišta ne smije biti kraće od 5 (pet) godina, računajući od dana objave Javnog poziva za dodjelu plastenika.

**III KRITERIJ I NAČIN BODOVANJA**

1. **Opći uslovi:**
2. Da podnosilac zahtjeva ima mjesto prebivališta na području općine Stari Grad Sarajevo,
3. Da je zakonski korisnik (vlasnik, posjednik, nosilac prava korištenja i drugo) minimum 50 m2, odnosno 100 m2 zemljišta na području Općine Stari Grad Sarajevo, zavisno od površine plastenika, a izuzetno i izvan područja Općine Stari Grad Sarajevo
4. Da je poljoprivredno zemljište pogodno za plasteničku proizvodnju, što utvrđuje Komisija na licu mjesta, u skladu sa pravilima struke (ravno zemljište ili veoma blagog nagiba, ne smije biti vlažno, sklono zabarivanju, dovoljna udaljenost od saobraćajnice i sl.)

# Dodatni uslovi:

1. Da je podnosilac zahtjeva nezaposlen (nalazi se na evidenciji JU "Služba za zapošljavanje

Kantona Sarajevo", Sarajevo) - **15 bodova**

2. Za svakog nezaposlenog punoljetnog člana porodičnog domaćinstva - **5 bodova**

3. Za svakog maloljetnog člana porodičnog domaćinstva - **2 boda**

4. Da je podnosilac zahtjeva penzioner - **10 bodova**

5. Da podnosilac zahtjeva ima priznat status demobilisanog borca (pribavlja se po

službenoj dužnosti) - **10 bodova**

6. Da podnosilac zahtjeva ima priznat status RVI (pribavlja se po službenoj dužnosti) - **10**

**bodova**

7. Status člana porodičnog domaćinstva demobilisanog borca ili RVI (pribavlja se po

službenoj dužnosti) - **5 bodova**

8. Da podnosilac zahtjeva ima status porodice šehida, poginulih, umrlih ili nestalih boraca

(pribavlja se po službenoj dužnosti) – **10 bodova**

9. Da podnosilac zahtjeva ima status civilne žrtve rata (pribavlja se po službenoj dužnosti) -

**5 bodova**

10. Status civilne žrtve rata člana porodičnog domaćinstva (pribavlja se po službenoj

dužnosti) - **3 boda**

11. Da podnosilac zahtjeva ima status neratnog invalida ili da je lice u stanju socijalne

potrebe (pribavlja se po službenoj dužnosti) - **10 bodova**

12. Da podnosilac zahtjeva ima priznat status logoraša (pribavlja se po službenoj dužnosti) -

**5 bodova**

13. Član porodičnog domaćinstva ima priznat status logoraša (pribavlja se po službenoj

dužnosti) - **3 boda**

14. Svaki član domaćinstva **- 3 boda**

15. Posjedovanje dokumenta o završenoj edukaciji u oblasti plasteničke proizvodnje – **5**

**bodova**

U slučaju da kandidati kod bodovanja imaju isti broj bodova, prednost će imati onaj kandidat čiji je porodični standard niži ili čije je zemljište na području Općine Stari Grad Sarajevo ili koji u ranijem periodu nije ostvario pravo na dodjelu ili sufinansiranje nabavke plastenika iz budžetskih sredstava Općine Stari Grad Sarajevo, drugih nivoa vlasti ili na neki drugi način.

**IV POTREBNA DOKUMENTACIJA**

Uz prijavu za dodjelu plastenika i rasadnog materijala za plastenik potrebno je priložiti dokaze o ispunjavanju uslova iz Javnog poziva kao i druge dokaze, originale ili ovjerene fotokopije dokumenata koji ne mogu biti stariji od 6 mjeseci od dana objave Javnog poziva:

1. **obavezna dokumentacija**
2. Dokaz da je podnosilac prijave zakonski korisnik poljoprivrednog zemljišta: zemljišno-knjižni izvadak ili posjedovni list na ime podnosioca prijave, ovjeren ugovor o zakupu,

ovjeren ugovor o davanju zemljišta na korištenje, ovjeren ugovor o koncesiji i sl. (svi

ugovori moraju biti zaključeni na vremenski period od najmanje 5 godina od dana

objave Javnog poziva) i drugi dokazi o vlasništvu, odnosno posjedu zemljišta

1. Ovjerena kopija lične karte ili kopija obavještenja o evidenciji prebivališta za podnosioca prijave
2. Izjava podnosioca prijave ovjerena od strane nadležnog organa da se lični podaci istog

mogu koristiti u ovom postupku i objaviti po okončanju postupka, a u skladu sa Zakonom

o zaštiti ličnih podataka.

1. **dodatna dokumentacija (ukoliko kandidat ispunjava i dodatne uslove)**

1. Ovjerena kućna lista

2. Dokaz o ukupnim primanjima domaćinstva: podnosioca prijave i punoljetnih članova

domaćinstva (potvrda o studiranju, potvrda o nezaposlenosti JU "Služba za zapošljavanje

Kantona Sarajevo", uvjerenje PIO/MIO i/ili ček od penzije, potvrda o primanjima od

poslodavca, uvjerenje o statusu i visini primanja za korisnike lične i porodične

invalidnine od Službe za boračka pitanja Općine Stari Grad Sarajevo i sl.)

3. Potvrda o nezaposlenosti od JU "Služba za zapošljavanje Kantona Sarajevo" za

podnosioca prijave i svakog nezaposlenog člana porodičnog domaćinstva

4. Ček od penzije ukoliko je podnosilac prijave penzioner

5. **Za lica koja imaju priznat status demobilisanog borca, ratnog vojnog invalida,**

**porodice šehida, poginulih, umrlih ili nestalih boraca, civilne žrtve rata, logoraša,**

**neratnog invalida ili lica u stanju socijalne potrebe, kao i za članove njihovog**

**porodičnog domaćinstva koji pripadaju nekoj od naprijed navedenih kategorija,**

**dokazi se pribavljaju po službenoj dužnosti, s tim da je podnosilac prijave dužan na**

**obrascu prijave naznačiti ukoliko ispunjava neki od naprijed navedenih dodatnih**

**uslova**

6. Dokaz o posjedovanju dokumenta o završenoj edukaciji u oblasti plasteničke proizvodnje

**V PROCEDURA ODABIRA KORISNIKA**

Proceduru vrjednovanja i odabira pristiglih prijava izvršit će Komisija imenovana od strane Općinskog načelnika Općine Stari Grad Sarajevo, a na osnovu Kriterija navedenih u tački III ovog Javnog poziva.

Odluku o izboru kandidata za dodjelu plastenika površine 50 m2 i 30 m2 sa dodatnom opremom i rasadnim materijalom za plastenik, na prijedlog Komisije, donosi Općinski načelnik Općine Stari Grad Sarajevo.

O rezultatima Javnog poziva kandidati će biti obaviješteni putem web stranice i oglasne ploče Općine Stari Grad Sarajevo, kao i oglasnih ploča mjesnih zajednica.

Lica koja prema ovom Javnom pozivu ostvare pravo na dodjelu plastenika i dodatne opreme sa rasadnim materijalom, potpisat će Ugovor o dodjeli plastenika sa dodatnom opremom i rasadnim materijalom za plastenik sa Općinom Stari Grad Sarajevo, čime se obavezuju na poštivanje odredbi istog.

**VI PODNOŠENJE PRIJAVA I DOKUMENATA**

Obrazac prijave za dodjelu plastenika sa dodatnom opremom i rasadnim materijalom za plastenik može se preuzeti na šalteru protokola i na web stranici Općine Stari Grad Sarajevo.

Prijave za dodjelu plastenika sa dodatnom opremom i rasadnim materijalom sa pratećom dokumentacijom predaju se na šalter protokola u zgradi Općine Stari Grad Sarajevo, ulica Zelenih beretki br. 4 ili putem pošte u zatvorenoj koverti.

Služba za privredu Općine Stari Grad Sarajevo će pozivati učesnike radi eventualne upotpune dokumentacije u toku trajanja Javnog poziva. Ukoliko učesnici i nakon datih uputa od strane nadležne Službe ne postupe po istim, prijave sa nepotpunom dokumentacijom neće se uzimati u razmatranje.

**VII ROK ZA PODNOŠENJE PRIJAVA**

Rok za podnošenje prijava na Javni poziv je 15 (petnaest) dana od dana objavljivanja Javnog poziva.

**VIII FINANSIJSKA SREDSTVA**

Projekat se finansira sredstvima obezbijeđenim u Budžetu Općine Stari Grad Sarajevo za 2023. godinu, u skladu sa kojim će se odabranim kandidatima pojedinačno dodijeliti plastenik površine 30 m2 ili 50 m2 sa dodatnom opremom i rasadnim materijalom za plastenik (presadnice paradajza i paprike) prema utvrđenoj bodovnoj listi Komisije i Odluci Općinskog načelnika, a sve do utroška obezbijeđenih sredstava.

**IX NAPOMENA**

Sve dodatne informacije zainteresirana lica mogu dobiti u Službi za privredu Općine Stari Grad Sarajevo, pozivom na broj telefona 033 282-356 ili dolaskom u prostorije Općine Stari Grad Sarajevo, objekat „A“, prizemlje, sala za prijem stranaka, svakim radnim danom u periodu od 09:00 do 10:00 sati.

Broj: 04-20-1475/23

Sarajevo, 09.02.2023. godine

**OPĆINSKI NAČELNIK**

**mr. Ibrahim Hadžibajrić**